24ma di julio

Videz quo ligesas adhike (che utensili). - A pagino di yaro.

La **24ma di julio** esas la 205ma dio di la yaro (206ma en bisextila yari) segun Gregoriala kalendario. Restas 160 dii til la fino di la yaro.
----
## Dio
## Eventi
* 1599 - En Suedia, statala kunveno alienas trono de Sigismund la 3ma Vasa, e Karl la 9ma divenas rejulo til 1611.
* 1622 - Nederlandani atakas Makau, ma ekpulsesas dal Portugalani.
* 1701 - Antoine de Cadillac fondas Fort Ponchartrain, future Detroit, en junto-loko di lago Erie kun lago Huron, por surveyar trafiko sur lagi.
* 1712 - Milito pri Hispana Sucedo: en la Batalio di Denain, Franca trupi vinkas la trupi de Santa Romana Imperio e de la Republiko Nederlandana.
* 1823 - Sklaveso finas en Chili.
* 1847 - Usana Richard M. Hoe aquiras patento por l'unesma rotaco-imprimilo.
* 1911 - Historiisto Hiram Bingham III deskovras Machu Picchu en Andi.
* 1923 - Kontrato di Lausanne establisas la nuna frontieri inter Grekia, Turkia e Bulgaria.
* 1929 - En Francia, Raymond Poincaré demisionas pro medikala kauzi. Aristide Briand sucedas lu.
* 1943 - Duesma mondomilito: Britaniana, Kanadana e Usana aeroplani komencas intensa ataki kontre Hamburg, Germania, qui produktos plua kam  morti.
* 1965 - Milito di Vietnam: Quar Usan avioni Phanton F4 frapesas da kontre-aerala misili. Un ek li falas e tri subisas serioza domaji. Ol esas unesma atako kontre Usan avioni dum la milito.
* 1967 - Diskurso *[[Vive le Québec libre diskurso|Vive le Québec libre!]]* facesas da Charles de Gaulle en Montréal, Kanada.
* 1969 - Apollo 11 retrovenas a Tero.
* 1974 - Supra Korto Usana adjudikas prezidanto Richard Nixon pri livrar magnetofono-rubandi e dokumenti por akuzero, en tale nomizita *[[skandalo di Watergate]]*.
* 2001 - Simeon Saxe-Coburg-Gotha, ex-caro di Bulgaria, divenas chefministro di lua lando.
* 2013 - Acidento di treno di granda rapideso proxim Santiago de Compostela, Hispania, produktas 79 morti. La treno mustis proximigar kurvigo a 80 km/h, ma proximigis ol a 190 km/h, pro neprudentajo de lua duktisto.
* 2014 - Aviono McDonnel Douglas MD-83 de Hispana kompanio *Swiftair*, qua operacis ol por Aljeriana kompanio *Air Algérie*, falas en Mali kun 116 personi ennave, dum flugo de Ouagadougou en Burkina Faso, vers Aljer en Aljeria.
* 2019 - Boris Johnson divenas chefministro dil Unionita Rejio.
* 2022 - En Kyushu, Japonia, volkano Sakurajima eruptas, e du urbeti vicine ol evakuesas.

## Naski
* 1759 - Rejulo Vittorio Emanuele la 1ma di Savoya (m. 1824)
* 1783 - Simón Bolívar, militisto, liberiginto di Peru e Bolivia, e prezidanto di Granda Kolumbia e Venezuela (m. 1830)
* 1802 - Alexandre Dumas, patro, Franca skriptisto (m. 1870)
* 1827 - Francisco Solano López, prezidanto di Paraguay (m. 1870)
* 1841 - Francisco da Veiga Beirão, chefministro di Portugal (m. 1916)
* 1857 - Henrik Pontoppidan, Dana skriptisto, Nobel-laureato (m. 1943)
* 1857 - Juan Vicente Gómez, prezidanto di Venezuela (m. 1935)
* 1860 - Alfons Mucha, Cheka piktisto (m. 1939)
* 1862 - Heinrich Pëus, Germana politikisto ed Idisto (m. 1937)
* 1870 - Alphonsus de Guimaraens, Braziliana poeto (m. 1921)
* 1880 - Filareto Kavernido, Hispana mediko ed anarkiisto (m. 1933)
* 1889 - Ādolfs Bļodnieks, chefministro di Latvia (m. 1962)
* 1894 - Boris Eder, Sovietiana gimnastikistulo e cirkala artisto (m. 1970)
* 1897 - Amelia Earhart, Usana pilotistino e skriptistino (desaparis en 1937)
* 1900 - Maurice Dobb, Britanian ekonomikisto (m. 1976)
* 1920 - Arthur Merric Bloomfield Boyd, Australiana piktisto (m. 1999)
* 1931 - Ermanno Olmi, Italiana filmifisto (m. 2019)
* 1938 - Eugene James Martin, Usana piktisto (m. 2005)
* 1946 - Gallagher, Usana komediisto
* 1949 - Michael Richards, Usan aktoro e komediisto
* 1952 - Gus Van Sant, Usana filmifisto, skriptisto e muzikisto
* 1954 - Jorge Jesus, Portugalana futbalo-entrenisto
* 1957 - Shavkat Mirziyoyev, chefministro di Uzbekistan
* 1957 - Wattie Buchan, Skota muzikisto (The Exploited)
* 1962 - Federico Franco, prezidanto di Paraguay
* 1963 - Karl Malone, Usana basketbalisto
* 1964 - Pedro Passos Coelho, chefministro di Portugal
* 1966 - Aminatou Haidar, Sahrawian aktivistino pri homala yuri
* 1969 - Jennifer López, Usana kantistino ed aktorino
* 1981 - Nayib Bukele, prezidanto di Salvador
* 1990 - Daveigh Chase, Usan aktorino

## Morti
* 1862 - Martin Van Buren, prezidanto di Usa (n. 1782)
* 1910 - Arkhip Kuindzhi, Rusa piktisto (n. 1842)
* 1927 - Ryunosuke Akutagawa, Japoniana skriptisto (n. 1892)
* 1936 - Georg Michaelis, kancelero di Germania (n. 1857)
* 1951 - Dulah Marie Evans, Usana piktistino (n. 1875)
* 1973 - Konstantinos Dovas, chefministro di Grekia (n. 1898)
* 1974 - James Chadwick, Britaniana fizikisto, Nobel-laureato (n. 1891)
* 1980 - Peter Sellers, Britanian aktoro (n. 1925)
* 1982 - Jean Girault, Franca filmifisto (n. 1924)
* 1986 - Fritz Albert Lipmann, German-Usana biokemiisto, Nobel-laureato (n. 1899)
* 1990 - Arno Wachmann, German astronomo (n. 1902)
* 1991 - Isaac Bashevis Singer, Usana skriptisto, Nobel-laureato (n. 1904)
* 2011 – Janusz Gniatkowski, Polona kantisto (1928)
* 2012 - John Atta Mills, prezidanto di Ghana (n. 1944)
* 2020 - Benjamin Mkapa, prezidanto di Tanzania (n. 1938)

## Referi